18 pintu bilik Rumah Danggat ranap dalam kebakaran
BINTANGOR: Sebanyak 18 daripada keseluruhan 34 pintu bilik Rumah Danggat Ansi, Jalan Sing Ba di Sungai Kawi musnah dijilat api, pagi tadi.  Ketua Balai Bomba dan Penyelamat (BBP) Bintangor, PPgB Nicholas Belulin berkata, pihaknya menerima panggilan kecemasan berhubung kebakaran rumah panjang tersebut sekitar 9.25 pagi.  “Saya bersama seramai sembilan anggota bomba BBP Bintangor dan balai bantuan dari BBP Sarikei seramai 12 anggota bomba diketuai Ketua BBP Sarikei, PPgB Mahmudin Narudin bergegas ke lokasi bagi memadamkan kebakaran rumah panjang.  “Pihak bomba turut mendapat bantuan dari pihak Polis Diraja Malaysia (PDRM) Meradong, pasukan Rela dan Jabatan Kebajikan Masyarakat (JKM).  “Kebakaran melibatkan rumah panjang sepanjang 34 pintu bilik telah terbakar 18 pintu bilik daripada keseluruhan bangunan, manakala 16 pintu bilik lagi berjaya diselamatkan oleh pasukan bomba daripada merebak,” katanya.  Beliau berkata demikian ketika dihubungi pemberita, sebentar tadi.  Dalam pada itu, katanya, seramai 89 mangsa kebakaran dari 18 pintu bilik tinggal sehelai sepinggang akibat kebakaran tersebut.  “Rumah Danggat Ansi mempunyai seramai 157 penghuni dan 16 buah pintu bilik yang didiami seramai 68 penghuni berjaya diselamatkan,” ujarnya.  Sementara itu, dalam kenyataan media Ketua Polis Daerah (KPD) Meradong, DSP Sekam Anoi sebentar tadi, pihaknya membuka Pusat Kawalan Tempat Kejadian (PKTK) untuk tujuan memantau serta memberi bantuan kepada mangsa-mangsa kebakaran tersebut. “Punca kebakaran masih dalam siasatan pihak Jabatan Bomba dan Penyelamat Malaysia (JBPM).  “Keseluruhan struktur bangunan dibina daripada papan dan kayu. Anggaran kemusnahan terbakar sebanyak 53 peratus.  “Tiada kecederaan dan kemalangan jiwa dilaporkan,” katanya. Oleh EARL ANEK MUSIBAH…. Kebakaran Rumah Danggat, Jalan Simba di Sungai Kawi, pagi tadi. Komander operasi melaporkan anggaran 17 pintu bilik rumah berjaya diselamatkan. MUSIBAH…. Kebakaran Rumah Danggat, Jalan Simba di Sungai Kawi, pagi tadi. MUSIBAH…. Kebakaran Rumah Danggat, Jalan Simba di Sungai Kawi, pagi tadi. MUSIBAH…. Kebakaran Rumah Danggat, Jalan Simba di Sungai Kawi, pagi tadi. 
See author's posts
